***Szervezeti egység neve: …***

*Ügyszám: …* ***Itt az eredeti szerződés ügyszáma feltüntetendő!***

|  |
| --- |
| **KERETMEGÁLLAPODÁS EGYEDI ÁRFOLYAMOS** **SPOT ÜGYLETEK LÉTREHOZÁSÁRA KONVERZIÓS MEGBÍZÁSSAL***(gazdálkodó szervezetek részére)* |

Amely létrejött egyrészről a

|  |  |
| --- | --- |
| **Név** | **Sberbank Magyarország Zrt.** |
| **Székhely** | 1088 Budapest, Rákóczi út 1-3. |
| **Cégbíróság** | Fővárosi Törvényszék Cégbírósága |
| **Cégjegyzékszám** | 01-10-041720 |
| **Adószám** | 10776999-2-44 |
| **Tevékenységi engedélyek számai** | 977/1997/F; 41.061/1998 és 41.061-2/1999 |

mint az egyedi árfolyamos Spot ügyletekre az **Ügyfél**lel szerződést kötő partner (a továbbiakban: **Bank**), másrészről

|  |  |
| --- | --- |
| **Név** |  |
| **Székhely** |  |
| **Levelezési cím** |  |
| **Cégbíróság** |  |
| **Cégjegyzékszám** |  |
| **Adószám** |  |
| **Ügyfélszám** |  |

mint Ügyfél (a továbbiakban: **Ügyfél**) között a mai napon az alábbi feltételek szerint:

**PREAMBULUM**

Az Ügyfél azzal a szándékkal kereste meg a Bankot, hogy a Bankkal Spot ügyletek kapcsán megállapodásokat (a továbbiakban: **Egyedi kötés**) hozzon létre. Az Ügyfél Egyedi kötései kizárólag az Ügyfél Banknál vezetett számláján rendelkezésre álló szabad pénzeszközök konverzióját jelentik. Az ügyfél tudomásul veszi, hogy megbízást kizárólag az 1. pontban megjelölt –devizanemenként legfeljebb egy – teljesítési bankszámlájának a terhére és javára adhat. Az Ügyfél tudomásul veszi, hogy az egyedi árfolyamú konverziós megbízás kötése és a konverzió végrehajtása nem egy időben történik.

Jelen Keret-megállapodás célja az, hogy rögzítse a szerződő felek közötti Egyedi kötésekjogi feltételeit.

**FOGALMAK**

**Egyedi árfolyamos Spot ügylet**: olyan konverziós ügylet, amikor a Bank az Ügyfél kérésére a piaci helyzet függvényében a publikált, adott napi devizaárfolyam helyett a meghirdetettől eltérő árfolyamot alkalmaz.

**Üzletszabályzat:** a Bank Befektetési Szolgáltatási Üzletszabályzata

**JOGNYILATKOZATOK**

1. Az Ügyfél kijelenti, hogy a Bank Üzletszabályzatát és Általános Szerződési Feltételeit a rendelkezésére bocsátotta, annak rendelkezéseit megismerte, annak tartalmával, illetve a felek ott rögzített jogaival és kötelezettségeivel tisztában van, tudomással bír arról, hogy az Üzletszabályzat a felek között létrejött Egyedi kötésekben nem rögzített kérdésekben az Egyedi kötés részét képezi és kijelenti, hogy az Üzletszabályzat rendelkezéseit, mint irányadó szabályokat valamennyi Egyedi kötés tekintetében elfogadja.

Az Ügyfél tudomásul veszi, hogy Egyedi kötés alapján létrejövő spot devizakonverzió kizárólag az Ügyfél Banknál vezetett saját fizetési számlái között történik akként, hogy ahhoz nincs szükség egyéb megbízás benyújtására.

 Az Ügyfél teljesítési bankszámlája (a továbbiakban: Bankszámla):

 HUF,

 EUR,

 ........,

2. A jelen Keretmegállapodás aláírásával egyidejűleg az Ügyfél kijelenti, hogy az Egyedi kötéssel kapcsolatos ügyfél-tájékoztató anyagok tartalmát, illetve azok kockázatát bemutató dokumentumokat és azok tartalmát megismerte, így az Egyedi kötések jogi és közgazdasági tartalmával, illetve céljával tisztában van. A Felek megállapodnak, hogy a jelen bekezdésben foglaltakat minden egyes Egyedi kötés megkötésekor automatikusan megismételtnek kell tekinteni, valamint hogy a jelen bekezdéssel szemben az Ügyfélnek van bizonyítási kötelezettsége.

Az Ügyfél Egyedi kötésekre – konverziós megbízás útján – telefonon megbízást adhat a Bank Befektetési Szolgáltatási Üzletszabályzata 2. számú mellékletében meghatározott határidőn belül. Az Ügyfél tudomásul veszi, hogy mindazon kár, veszteség őt terheli, ami annak következménye, hogy a teljesítési Bankszámlán a fedezet nem áll rendelkezésre, beleértve azt is, hogy az ügyletet ellenügylettel kell lezárni és ez az Ügyfélnek veszteséget okoz. Az Ügyfél kijelenti, hogy a fenti határidők eltelte után adott rendelkezéseken alapuló konverziós megbízással kapcsolatban felmerülő esetleges következményeket és esetleges veszteségeket ő maga viseli és nem jogosult a Bankkal szemben semmilyen jogcímen igényt érvényesíteni.

3. A Bank jogosult a Befektetési Szolgáltatási Üzletszabályzat 2. számú mellékletben megadott határidők után érkezett konverziós megbízásokat a következő banki munkanapon, de az Ügyfél által szerződött értéknapon végrehajtani. Erre tekintettel az Ügyfél kijelenti, hogy a fenti határidők eltelte után adott rendelkezéseken alapuló konverzióval kapcsolatban felmerülő esetleges következményeket és esetleges veszteségeket ő maga viseli és nem jogosult a Bankkal szemben semmilyen jogcímen igényt érvényesíteni.

4**.** Az Egyedi kötések pénzügyi és jogi kockázatával kapcsolatban az Ügyfél az alábbiakról nyilatkozik:

4.1. Kijelenti és igazolja, hogy az Egyedi kötésekkel együtt járó kockázatokkal tisztában van. Tudomásul veszi, hogy ezen kockázatok anyagi kihatásai teljes mértékben őt terhelik. Az Ügyfél tudomásul veszi, hogy az Egyedi kötésre vonatkozó Ajánlatát, Ajánlatkérését, konverziós megbízását nem vonhatja vissza, valamint kijelenti, hogy a jelen szerződés alapján adott rendelkezése a többi esetleges rendelkezését megelőzi.

4.2 Kijelenti továbbá, hogy a veszteség-kockázatot gondos megfontolás tárgyává tette és fizetőképességének megfelelően mérlegelte.

4.3 Tudomásul veszi, hogy az Egyedi kötések során felmerülő esetleges veszteségekért a Bank nem tehető felelőssé, ezen való osztozásra nem kötelezhető kivéve, ha a Bank az Egyedi kötés teljesítése során a Keretmegállapodásban és az Üzletszabályzatban részletezett kötelezettségeinek megszegésével neki felróható módon okoz kárt az Ügyfélnek.

4.4 A Bank esetleges mulasztásának időbeni feltárásával és a megfelelő intézkedéssel az Ügyfél köteles a kár enyhítése érdekében haladéktalanul fellépni.

4.5 A Bank az Ügyfél részére a jelen szerződés hatálya alatt kötött Egyedi kötésekről annak teljesülését követő egy banki munkanapon belül írásbeli visszaigazolást küld a jelen szerződésben megadott e-mail címre (illetve arra az e-mail címre, amelyet az Ügyfél a Bank felé erre a célra megjelöl). Az Ügyfél köteles a telefonon létrejött Megbízásokat a Bank által fentiek szerint kézbesített visszaigazolás elküldését követő nap 17:00 óráig írásban is a Bank részére eljuttatni, azaz megerősíteni – amely azonban nem érvényességi feltétele az Egyedi kötésnek.

**TECHNIKAI ADATOK**

5. A Ügyfél részérőlaz Egyedi kötések megkötésére, illetve azok írásbeli visszaigazolására jogosult személyek nevét, telefonszámát, e-mail címét valamint aláírás-mintáját jelen Keretmegállapodás 1. sz. melléklete tartalmazza.

6. A Bank részéről Egyedi kötések megkötésére a Bank Pénzpiaci Értékesítés Osztályán dolgozó alkalmazottak jogosultak.

7. A felek kijelentik, hogy a nevezett meghatalmazottak, illetve a Bank megjelölt alkalmazottai teljes körű felhatalmazással bírnak Egyedi kötések létrehozatalára, továbbá szavatolják, hogy a fentiekben megjelölt üzletkötőik jognyilatkozatai a felekre nézve kötelező tartalmú szerződéses kötelezettséget keletkeztetnek, ezen jognyilatkozatok érvényességéhez a felek részéről egyéb hozzájárulás, illetve nyilatkozat nem szükséges.

8. Az Ügyfél kijelenti, hogy a nevezett meghatalmazottak személyében bekövetkező valamennyi változásról jelen Keretmegállapodás 1. sz. mellékletének módosítása útján tájékoztatást nyújt a Bank részére. Az új meghatalmazottak személye azon a napon válik mind a két fél részéről elfogadottá, amely napon a vonatkozó módosított 1. sz. mellékletet mindkét fél cégszerűen aláírta. A felek megállapítják, hogy a változás bejelentésének elmulasztásából illetve a változást követően a jelszómódosításból eredő valamennyi kárt az Ügyfél viseli.

9. Az Ügyfél a telefonon keresztül történő ügyletkötéshez szükséges jelszót a 2. sz. mellékletben adja meg.

10. A felek az Egyedi kötések visszaigazolásának módjára az e-mail útján történő adatközlést határozzák meg.

AZ ADATKÖZLÉS TOVÁBBÍTÁSÁHOZ SZÜKSÉGES TECHNIKAI ADATOK:

Bank telefax: (06 1) 328 6557

 Bank e-mail: Ügyfél e-mail:

**ZÁRÓ RENDELKEZÉSEK**

13. A szerződő felek jelen Keretmegállapodást határozatlan időre kötik.

A Keret-megállapodás azonnali hatályú felmondására vonatkozó okokat (rendkívüli felmondás) a felek az alábbiakban rögzítik:

a./ amikor az egyik fél bármely okból nem tesz eleget a másik féllel szemben fennálló, bármely – az Egyedi kötésen kívüli – jogviszonyból keletkezett esedékes tőke, vagy kamatfizetési kötelezettségének;

14. A felek megállapodnak abban, hogy a már létrejött Egyedi kötés lezárásától függetlenül felmondás nélkül megszűnik a jelen Keretmegállapodás, ha

a./ a felek egyike bejelenti a fizetésképtelenségét,

b./ a felek egyike ellen jogerős csőd-, vagy felszámolási eljárást rendelnek el, vagy egyéb, a vagyonát érintő, a fizetésképtelensége miatti végrehajtási eljárást indítanak;

c./ az Ügyfél bármely más szerződéses kötelezettségét megsérti, illetve az Ügyfél bármely más szerződése megszűnt.

A Keretmegállapodás fenti módokon történő megszűnése esetén a Bank jogosult a már megkötött Egyedi kötéseket az Üzletszabályzatban meghatározott módon lezárni.

15. Az Ügyfél tudomásul veszi, hogy Egyedi kötésre vonatkozó Ajánlatot illetve konverziós megbízást a jelen Keretmegállapodás és annak mellékleteit képező valamennyi okirat mindkét fél által történő aláírását követő banki munkanapon adhat, Ajánlatkérést pedig ettől a naptól jogosult benyújtani. Az Ügyfél az aláírás napján is jogosult Ajánlatot, illetve konverziós megbízást adni, Ajánlatkérést benyújtani, ebben az esetben viszont a Bank nem köteles ezeket az Ajánlatokat, konverziós megbízásokat, Ajánlatkérést teljesíteni, azokat indoklási kötelezettség nélkül elutasíthatja.

16. A felek kifejezetten kikötik, hogy a jelen megállapodás bármely módosítása vagy kiegészítése csak írásban érvényes, továbbá szerződő feleknek jogszabály, valamint e szerződésből eredő jogok gyakorlásához, illetve kötelezettségek teljesítéséhez szükséges jognyilatkozatok– eltérő rendelkezés hiányában - írásban érvényesek.

17. Az Ügyfél tudomásul veszi, illetve hozzájárulását adja ahhoz, hogy az Ügyfélre vonatkozó a hitelintézetekről és a pénzügyi vállalkozásokról szóló 2013. évi CCXXXVII. törvény (Hpt.), valamint a befektetési vállalkozásokról és az árutőzsdei szolgáltatókról, valamint az általuk végezhető tevékenységek szabályairól szóló 2007. évi CXXXVIII. törvény (Bszt.) alapján banktitok és értékpapírtitok körébe tartozó adatokat, így különösen a vonatkozó szerződéssel kapcsolatban a Bank számára átadott vagy más módon tudomására jutott, a gazdasági tevékenységét érintő adatokat, személyes adatait, továbbá minden egyéb jelen jogviszonnyal kapcsolatban a Bank tudomására jutott adatot, ezen információk jogszabályban meghatározott védelme mellett, így különösen: az információs önrendelkezési jogról és az információszabadságról szóló 2011. évi CXII. törvény, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 EU rendelet (GDPR), az üzleti titok védelméről szóló 2018. évi LIV. törvény rendelkezéseinek betartása mellett a Bank

* belső ellenőrzési,
* hitelbírálati
* elemzési, operációs kockázatkezelési és
* az előzőekhez kapcsolódó nyilvántartási céllal

adatkezelés, illetve adatfeldolgozás végzésére közvetve (pl. egy másik társaságon keresztül) vagy közvetlenül átadja:

* a Sberbank Csoporton belüli együttműködés keretében a Sberbank Csoport tagjainak (így különösen a Sberbank Europe AG-nak Ausztriába és a Sberbank of Russia-nak az Oroszországi Föderációba)
* hitel-, kölcsönügylet, befektetési szolgáltatás keretén belül kockázatmegítélés, illetve kötelezettségvállalás céljából a Bank esetleges konzorciális hitelezésben résztvevő partnerei, valamint kockázatviselő partnerei részére
* az Ügyfél által nyújtott biztosítékok vizsgálata céljából a Bankot refinanszírozó társaság, ill. szervezet részére, amellyel szemben a Bank – Ügyféllel szembeni – követelései biztosítékként szolgálnak.

18. A jelen Keretmegállapodásban nem szabályozott kérdésekben az Üzletszabályzat, az Egyedi kötések rendelkezései, valamint a Bank Általános Szerződési Feltételei, továbbá Polgári Törvénykönyvben és az egyéb vonatkozó jogszabályokban foglaltak az irányadók. A jelen Keretmegállapodásban nagybetűvel használt fogalmak – eltérő rendelkezés hiányában – a Bank Befektetési Szolgáltatási Üzletszabályzatában meghatározott jelentéssel bírnak.

19. Az Ügyfél kijelenti, hogy a Bank hivatkozott Üzletszabályzatának és Általános Szerződési Feltételeinek tartalmát megismerte, az ott írtakat tudomásul vette és elfogadta, igazolja továbbá, hogy a Bank előzőekben írt Üzletszabályzatának és Általános Szerződési Feltételeinek egy példányát átvette.

Amennyiben a felek a jelen megállapodást módosítanák és a szerződés aláírását követő időszakban a Bank Üzletszabályzata vagy Általános Szerződési Feltételei módosításra kerülne, a módosított szerződésre a Bank módosított Üzletszabályzatának rendelkezései terjednek ki.

20. Az Ügyfél kijelenti, hogy az Üzletszabályzatban meghatározott szerződéskötési rendet, a kártalanítási szabályokat, továbbá a joglemondást magára nézve, mint kötelező szabályt, kifejezetten elfogadja.

21. Jelen Keretmegállapodás aláírásával egyidejűleg a felek között napján megkötött „Keretszerződés egyedi árfolyamos spot ügyletek létrehozására” elnevezésű szerződés megszűnik.

A jelen Keret-megállapodás elválaszthatatlan mellékletét képezi az 1, 2., és 3. sz. melléklet.

***Külföldi Ügyfél, vagy magyar Ügyfél nevében eljáró külföldi személy esetén kitöltendő (egyéb esetben törlendő), DE ILYEN ESETBEN A TOLMÁCS TANÚKÉNT IS ELJÁR, AKI NEM LEHET BANKI MUNKAVÁLLALÓ!***

Ügyfél kijelenti, hogy a jelen Keretmegállapodás szövegét ismeri, magyarul ért, vagy annak szövegét …………… (név) (lakcím: ……………, anyja neve: ……………) tolmácsként fordításban megismertette vele azt neki elmagyarázták, ezért a Keretmegállapodás nyelve ismeretének hiányára a későbbiekben nem hivatkozhat.

Budapest, 20.. ……… hónap … nap

|  |  |  |
| --- | --- | --- |
| **Sberbank Magyarország Zrt.****Bank** |  | **Ügyfél neve****Ügyfél** |
| Aláírás:  |  | Aláírás: |
| Név: … |  | Név: … |
| Beosztás: … |  | Beosztás: … |
|  |  |  |
| Aláírás:  |  | Aláírás: |
| Név: … |  | Név: … |
| Beosztás: … |  | Beosztás: … |

MELLÉKLETEK:

* + - 1. Az Ügyfél részéről Egyedi kötések megkötésére és írásbeli visszaigazolására jogosultak adatai
1. Ügyfél nyilatkozata a telefonos jelszóra vonatkozóan
2. E-Trading megállapodás

## 1. sz. melléklet - Az Ügyfél részéről üzletkötésre és visszaigazolásra jogosultak adatai

|  |
| --- |
| **Az Ügyfél részéről EGYEDI SPOT ÜZLETEK MEGKÖTÉSÉRE ÉS ÍRÁSBELI VISSZAIGAZOLÁSÁRA jogosultak adatai** |

a.) Az Ügyfél részéről telefonon történő Ajánlat adására, Ajánlatkérésre és üzletkötésre felhatalmazottak névsora

A Bank azon személyek telefonon, szóban adott Ajánlatait, Ajánlatkéréseit Megbízásait, illetve nyilatkozatait fogadja el, akik a jelen Keretmegállapodás 2. sz. mellékletében megadott jelszót megadják.

b.) Az Ügyfél részéről üzletkötések írásbeli kezdeményezésére és visszaigazolására felhatalmazottak névsora

|  |  |  |  |
| --- | --- | --- | --- |
|  | Név | Aláírás | Rendelkezési jog |
| 1 |  |  | Egyedül [ ]Közösen [ ]Közös aláírás esetén kivel: |
| 2 |  |  | Egyedül [ ]Közösen [ ]Közös aláírás esetén kivel: |
| 3 |  |  | Egyedül [ ]Közösen [ ]Közös aláírás esetén kivel: |
| 4 |  |  | Egyedül [ ]Közösen [ ]Közös aláírás esetén kivel: |
| 5 |  |  | Egyedül [ ]Közösen [ ]Közös aláírás esetén kivel: |

Budapest, 20.. ……… hónap … nap

|  |  |  |
| --- | --- | --- |
| **Sberbank Magyarország Zrt.****Bank** |  | **Ügyfél neve****Ügyfél** |
| Aláírás:  |  | Aláírás: |
| Név: … |  | Név: … |
| Beosztás: … |  | Beosztás: … |
|  |  |  |
| Aláírás:  |  | Aláírás: |
| Név: … |  | Név: … |
| Beosztás: … |  | Beosztás: … |

## 2. sz. melléklet - Ügyfél nyilatkozat (spot ügyletek)

|  |
| --- |
| **ÜGYFÉL NYILATKOZATA A TELEFONOS JELSZÓRA VONATKOZÓAN** |

Jelszó útján adott, **egyedi árfolyamos** **spot ügyletekkel** kapcsolatos telefonos Ajánlatokra, Ajánlatkérésekre, Megbízásokra és számlainformáció lekérdezésére vonatkozóan.

Ügyfél neve : ……………………………………………….

Ügyfélszáma : ……………………………………………….

(a továbbiakban: **Ügyfél**) nevében kérjük, hogy az Ügyfél és a Sberbank Magyarország Zrt. (a továbbiakban: **Bank**), ), mint befektetési szolgáltató között létrejött – egyedi árfolyamos spot ügyletekkel kapcsolatos - szerződések alapján a Bank általi intézkedésre, illetve a Bank által az Ügyfél javára szóló szerződések megkötésére adott Ajánlatok, Ajánlatkérések, Megbízások, továbbá a Bank és az Ügyfél között kötött szerződések megkötésére vonatkozó nyilatkozatokat írásban adott Ajánlaton, Ajánlatkérésen, Megbízáson, illetve nyilatkozaton túl telefonon, szóban tett utasításnak illetve nyilatkozatoknak megfelelően is teljesítse a Bank az alábbi feltételek szerint.

1. Az Ügyfél nevében kifejezetten tudomásul vesszük, hogy

* a Bank elfogadja azon személy telefonon, szóban adott Ajánlatait, Ajánlatkéréseit, Megbízásait, illetve nyilatkozatait, aki az alább megadott jelszót megadja;
* az alább megadott jelszó titokban tartása az Ügyfél kötelezettsége és felelőssége; és
* a telefonon, szóban adott Ajánlatok, Ajánlatkérések, Megbízások, illetve nyilatkozatok Bank általi félreértéséből keletkező valamennyi kár viselése az Ügyfelet terheli.

.

A félreértések elkerülése céljából ezennel hozzájárulunk ahhoz, hogy a jelszót megadó személy beazonosíthatósága céljából a Bank Ajánlatomat, Ajánlatkérésemet, Megbízásomat telefonon felvevő munkatársa bármilyen, az Ügyfél adatlapon szereplő adatra az Ajánlat, Ajánlatkérés, Megbízás felvétele előtt rákérdezzen és helytelen válasz, vagy visszaélés gyanújának felmerülése esetén a szerződéskötést, illetve az Ajánlat, Ajánlatkérés nyilvántartásba vételét, a Megbízás teljesítését megtagadja. Telefonon, szóban adott Ajánlatok, Ajánlatkérés, Megbízások, illetve nyilatkozatok esetében az alábbi jelszót kívánjuk használni:

|  |
| --- |
| JELSZÓ: |

Az Ügyfél tudomásul veszi, hogy helyesen megadott azonosító kódok esetén a Bank a bejelentkező személy személyi azonosságának további vizsgálatára nem köteles, és az Ügyfél azonosító jelszavának megadásával adott szerződési Ajánlatokat, Ajánlatkéréseket, Megbízásokat az Ügyféltől származónak tekinti és akként teljesíti. A Bank nem felel az Ügyfelet, más személyt vagy ezek érdekkörét ért azon kárért, amelyet az Ügyfél azonosító adatainak felhasználásával, vagy az azonosítást követően az adatforgalomba való behatolással illetéktelen személy(ek) okoz(nak).

2. Az Ügyfél kifejezetten tudomásul veszi, hogy telefonon, szóbeli Ajánlatot, Ajánlatkérést, Megbízást csak egyedi árfolyamos spot ügyletekre adhat, pénz átvezetésére / átutalására szóló megbízást vagy képviseleti meghatalmazás igazolását a jövőben is csak írásban fogadja el a Bank.

3. Az Ügyfél kifejezetten tudomásul veszi, hogy a Bank a telefonon, szóban adott utasításokat kizárólag csak azzal a feltétellel köteles teljesíteni, ha az utasítás tárgyát képező ügylethez a Bankkal kötött szerződésekben meghatározott fedezet az ügylet teljesíthetőségéhez a szerződésben meghatározott időben és mennyiségben rendelkezésre áll.

4. Az Ügyfél kifejezetten tudomásul veszi, hogy amennyiben személyesen ad Ajánlatot, Ajánlatkérést, Megbízást a Banknak, akkor a jelen nyilatkozat a Banknak valamennyi egyedi árfolyamos spot ügyletre személyesen adott Ajánlat, Ajánlatkérés, Megbízás az irányadó és a személyesen adott Ajánlatokkal, Ajánlatkérésekkel, Megbízásokkal kapcsolatban, a Bank Általános Üzletszabályzatában foglaltakkal együtt az ilyen szerződések elválaszthatatlan részét képezi.

5. Az Ügyfél tudomásul veszi, hogy a befektetések biztonsága érdekében a Bank csak abban az esetben ad telefonon felvilágosítás, ha az információt kérő személy megadja a fenti 1. pontban meghatározott jelszót.

Budapest, 20…. ……… hónap … nap

|  |  |  |
| --- | --- | --- |
| **Sberbank Magyarország Zrt.****Bank** |  | **Ügyfél neve****Ügyfél** |
| Aláírás:  |  | Aláírás: |
| Név: … |  | Név: … |
| Beosztás: … |  | Beosztás: … |
|  |  |  |
| Aláírás:  |  | Aláírás: |
| Név: … |  | Név: … |
| Beosztás: … |  | Beosztás: … |

## 3. sz. melléklet – E-Trading megállapodás

**E-Trading megállapodás**

1. A felek megállapodnak, hogy a Bank elektronikus csatornán (a továbbiakban: E- Trading) is lehetővé teszi az Ügyfél részére a legalább 3000 EUR (vagy ennek az E-Trading rendszerben aktuálisan legutóbb, megfelelő devizanemekre vonatkozóan megkötött ügyletre alkalmazott HUF árfolyamon számított HUF ellenértékének, vagy HUF közvetítéssel kalkulált más deviza egyenértéknek megfelelő) összegű Egyedi kötések kezdeményezését. A fenti összeghatár alatti Egyedi kötés végrehajtását a Bank megtagadhatja. Az E-Trading rendszeren továbbított nyilatkozat írásbelinek minősül.
2. Az E-Trading felület web alapú kapcsolattal érhető el a Felhasználói Leírásban mindenkor szereplő weboldalon, melynek használata a jelen megállapodás megkötését megelőzően az Ügyfélnek átadott és a jelen megállapodáshoz csatolt, annak részét képező Felhasználói Leírásban felsorolt minimális rendszerkövetelmények teljesítése esetén lehetséges.

Az E-Trading felület első alkalommal kizárólag az Ügyfél részére jelen szerződéskötéssel egyidejűleg átadott felhasználónév és jelszó használatával érhető el. A jelszót az Ügyfél az E-Trading rendszeren belül az első belépéskor köteles módosítani illetve azt bármikor módosíthatja. Az Ügyfél köteles gondoskodni arról, hogy felhasználónév és/vagy jelszó az Ügyfél nevében jognyilatkozat tételre jogosult személyeken kívül harmadik személyek számára ne váljon hozzáférhetővé, minden ilyen mulasztásból fakadó kárért az Ügyfél tartozik felelősséggel. Az érvényes felhasználónév és jelszó alkalmazásával tett Egyedi kötés kezdeményezésére vonatkozó nyilatkozatot a Bank köteles az Ügyfél nyilatkozatának tekinteni.

1. Az E-Trading felületen kizárólag az azon mindenkor elérhető típusú Egyedi kötések kezdeményezésére nyílik mód, melyek körét a mindenkori Felhasználói Leírás tartalmazza és az E-Trading rendszerben arra aktuálisan lehetőség nyílik. Az E-Trading szolgáltatás részbeni vagy teljes, időszakos vagy folyamatos hozzáférhetetlenné válása nem korlátozza az Ügyfelet abban, hogy Egyedi kötéseket a Keretmegállapodásban rögzített más csatornákon kezdeményezzen a Banknál.
2. Az E-Trading felületen kezdeményezett érvényes Egyedi kötés alapján létrejövő spot devizakonverzió kizárólag az Ügyfél Banknál vezetett saját fizetési számlái között történik akként, hogy ahhoz nincs szükség egyéb megbízás benyújtására. Amennyiben a konverzió alapján a megfelelő pénzösszeget az Ügyfél harmadik személy fizetési számlájára kívánja átutalni, akkor az kizárólag a Banknál vezetett megfelelő fizetési számlája vonatkozásában beadott átutalási megbízás alapján történhet, azonban a konverzióhoz kapcsolódó ilyen igényét a Felhasználói Leírásban rögzített módon az E-Trading felületen is jelezni köteles. Az Ügyfél nyilatkozik, hogy az egyes devizanemekben az alábbi számlákat kívánja e célra felhasználni:

HUF: …

EUR: …

USD: …

egyéb: …

**[EGY ADOTT DEVIZANEM ESETÉN CSAK EGY SZÁMLASZÁM ADHATÓ MEG. EZ A MONDAT TÖRLENDŐ!]**

1. Az Ügyfél kijelenti, hogy a Felhasználói Leírás tartalmát a jelen megállapodás aláírását megelőzően megismerte és csak az abban foglaltak ismeretében és azok betartása mellett veszi igénybe az E-Trading felületet. A mindenkori Felhasználói Leírás a <http://www.sberbank.hu/hu/vallalatok/treasury/set.html> címen érhető el. A mindenkori Felhasználói Leírás tartalmazza az Egyedi Kötések technikai lépéseit, leírást az eszközökről, amelyek az adatok elektronikus rögzítése során felmerülő hibák azonosítását és kijavítását a nyilatkozat megtételét megelőzően biztosítják, továbbá tartalmazza az E-Trading felületen alkalmazható nyelveket, valamint meghatározza azon időszakokat, melyeken belül Egyedi kötések kezdeményezhetőek.
2. A Bank az E-Trading rendszerben az Ügyfél által tett nyilatkozat megérkezéséről az Ügyfelet haladéktalanul tájékoztatja, melynek részleteit a Felhasználói Leírás tartalmazza.
3. A jelen melléklet és a mindenkor közzétett Felhasználói Leírás a Felek között létrejött Keretmegállapodás elválaszthatatlan részét képezi és a mellékletben szereplő kifejezések a Keretmegállapodásban használt jelentéssel bírnak.
4. A Felek megállapodnak, hogy a jelen mellékletben foglalt szolgáltatásra vonatkozó megállapodást bármelyik fél jogosult indokolás nélkül 30 napos határidővel a Keretmegállapodástól függetlenül is önállóan felmondani.

Budapest, 20... ……… hónap … nap

|  |  |  |
| --- | --- | --- |
| **Sberbank Magyarország Zrt.****Bank** |  | **Ügyfél neve****Ügyfél** |
| Aláírás:  |  | Aláírás: |
| Név: … |  | Név: … |
| Beosztás: … |  | Beosztás: … |
|  |  |  |
| Aláírás:  |  | Aláírás: |
| Név: … |  | Név: … |
| Beosztás: … |  | Beosztás: … |